Tage Aurell

Tage Aurell (født 2. mars 1895 i Christiania, Norge, død 21. februar 1976 i Mangskog, Värmland) var en svensk forfatter, journalist og oversetter.


== Biografi ==
Tage Aurells far Albert Aurell var støperiarbeider, og var opprinnelig fra øya Gotland i Sverige. Moren Lena (f. Lersten) var fra Edane i Värmland. De flyttet til Kristiania fordi Albert fikk arbeid der. I mars 1894 fikk Albert og Lena sønnen Albert, og i mars 1895 ble Tage født. Et år eller to senere døde eldstebroren. Familien bodde på adressen Nordregate 27 i 1894; da Tage ble født i 1895 hadde de adressen Thorvald Meyers gate 70, og i 1896 flyttet de til Markveien 56 B.Da Tage var fem år gammel, flyttet familien til Karlstad. Tage hadde da fått to søstre, Sara og Anna.Tage gikk på skole i Karlstad, men like før han skulle ta sin avsluttende eksamen på gymnaset, forlot han skolen og begynte å arbeide som journalist. I 1919 dro han utenlands. Etter et kort opphold i Berlin bodde han nesten ti år i Paris. I 1924 traff han norske Kathrine Zimmer der, og paret giftet seg i 1926. De slo seg ned i Mangskoga utenfor Arvika i 1929, etter å ha syklet hjem fra Paris til Sverige. Denne sykkelturen ble siden beskrevet i en av Aurells bøker.


== Forfatterskap ==
Tage Aurell begynte å skrive skjønnlitterære tekster mens han bodde i Frankrike, men debutromanen Tybergs gård kom først i 1932. Da hadde ekteparet Aurell flyttet tilbake til Sverige. Handlingen i Tybergs gård er lagt til Herrhagen i Karlstad, der Tage Aurell selv vokste opp. Romanen har klart selvbiografiske trekk.Aurell utga to romaner til før han fikk sitt litterære gjennombrudd i 1943 med romanen Skillingstryck. Parallelt utviklet han en radiokarriere, og sammen med hustruen Kathrine omarbeidet han Skillingstryck til et hørespill for radio. Under tittelen Serenad i Repslagargatan gjorde dette hørespillet stor lykke både blant kritikere og hos lytterne.


== Bibliografi (utvalg) ==
Tybergs gård (1932)
Till och från Högåsen (1934)
Martina (1937)
Skillingtryck 1943
Tre berättelser 1943
Smärre berättelser 1946
Nya berättelser 1949
Arthur Rimbaud
Bilderbok 1950
Pingstbrud och andra berättelser 1952
Liten fransk stad 1954 (sammen med Kathrine Aurell)
Victor 1955
Berättelser 1960
Vägar och möten (och blad för vinden) 1960
Noveller 1967
Samtal önskas med sovvagnskonduktören 1969
Fransk bilderbok
Nils Collet Vogt
Grindstolpe 1999


== Filmmanus ==
Nils Holgerssons forunderlige reise 1962
Ett dockhem 1956
Mot betaling 1955


== Priser og utmerkelser (utvalg) ==
Svenska Dagbladets litteraturpris 1946
Tidningen VI:s litteraturpris 1947
Sixten Heymans pris 1950
Boklotteriets stipend 1950
De Nios stora pris 1953
Litteraturfrämjandets stora pris 1959
Doblougprisen 1966Etter at Aurell døde i 1976 ble foreningen «Tage Aurell sällskapet» opprettet for å holde den litterære arven etter forfatteren i hevd.


== Referanser ==


== Litteratur ==
Andersson, Lars: Platsens ande – en bok om Tage Aurell. Albert Bonniers Förlag (1995)


== Eksterne lenker ==
(en) Tage Aurell på Internet Movie Database 
(en) Tage Aurell hos The Movie Database 
(no) Om Tage Aurell, fra Store norske leksikon
(sv) Om Tage Aurell, fra Föreningen Värmlands Litteraturs nettsider